Diari Oficial de la Generalitat Valenciana


Sumari del DOGV 5476, del 23-03-2007 (2007/2279)

Informació pública del projecte d'expropiació per a la taxació conjunta de parcel·les vials a l'àmbit del Programa d'Actuació Integrada Corts Valencianes II. Expedient 591/2002.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   5476

Data del DOGV
:   23-03-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/2279


Data del document
:   12-02-2007

Organisme emissor
:   Ajuntament de Benicarló

Tipus de document
:   Anunci

Descriptors 

:   * Benicarló
    * expropiació
    * administració local

El Ple de l'Ajuntament, en la sessió plenària que va tindre lloc el dia 24 de gener de 2007, amb caràcter ordinari i en primera convocatòria, va adoptar, entre altres, el següent acord:  
Punt 9è. Dictamen a la proposta de sotmetre a informació pública el projecte d'expropiació per taxació conjunta de parcel·les vials en l'àmbit del Programa d'Actuació Integrada Corts Valencianes II. Vist el següent informe proposta de la tècnica d'administració general d'Urbanisme:   
"Exposició de fets  
1. Per acord plenari adoptat en sessió de 30 de juny de 2005, s'aprova el Programa d'Actuació Integrada Corts Valencianes II per al seu desenvolupament per gestió directa així com el projecte d'urbanització.   
2. L'arquitecte municipal ha redactat el projecte d'expropiació, per taxació conjunta, de parcel·les vials en l'àmbit del PAI Corts Valencianes II, amb l'objecte d'obtenir diverses porcions de vial en el citat àmbit.  
Fonaments de dret  
1. El vigent Pla General d'Ordenació Urbana, qualifica els immobles afectats pel projecte d'expropiació que s'informa com vials públics.  
L'article 109 de la Llei 16/2005, Urbanística Valenciana, estableix que l'aprovació dels plans i programes implicarà la declaració d'utilitat pública de les obres i la necessitat d'ocupació dels béns, els drets i els interessos patrimonials legítims que siguen necessaris per a la seua execució, amb els fins d'expropiació o imposició de servituds.  
2. El Reglament d'Ordenació i Gestió Territorial i Urbanística, aprovat per Decret 67/2006, de 19 de maig del Consell, estableix en el seu article 432.1.i) la gestió de programes d'actuació urbanística per gestió directa com un dels supòsits pels quals procedeix l'expropiació forçosa. L'article 433 detalla els requisits de l'expropiació forçosa als quals s'ajusta la present actuació.  
3. L'article 434 del mateix Reglament estableix el procediment de taxació conjunta. Cal considerar com a normativa supletòria el que disposa l'article 202 i següents del Reglament de Gestió Urbanística, aprovat per Reial Decret 3.288/1978, de 25 d'agost, així com la Llei d'Expropiació Forçosa i el seu reglament.  
4. El citat article 434 fa referència en tots i cadascuna de les fases del procediment que estableix a l'administració expropiadora, per la qual cosa l'aprovació del projecte d'expropiació és de competència municipal per ser l'ajuntament l'administració que expropia."  
Proposta   
A la vista dels antecedents i fonaments de dret que queden expressats procedeix, previ dictamen de la Comissió Informativa d'Urbanisme, l'adopció d'acord plenari amb la següent part dispositiva:   
"Primer. Aprovar inicialment el projecte d'expropiació forçosa per taxació conjunta, redactat per l'arquitecte municipal, que té per objecte l'expropiació del sòl qualificat com vial públic en l'àmbit del Programa d'Actuació Integrada Corts Valencianes II, que inclou la següent relació de béns i drets que l'expropiació dels quals es considera necessària per a l'execució del planejament vigent:   
Finca 1. (en el projecto finca 5)  
Titular i domicili: Fundació Caixa Castelló. c/ Enmig 82. 12107 Castelló de la Plana.  
Situació: c/ doctor Coll, 12.  
Referència cadastral: 1669608.  
Referència registral: finca 9.963 duplicat. Llibre 233 de Benicarló, foli 33.  
Descripció: superfície de forma irregular de 143,97 m², afectada per l'obertura del carrer del 9 d'Octubre, que és part de la finca expressada.   
Finca 2. (en el projecte finca 1)  
Titular i domicili: Odemira, SA. c/ Aragó 335, 1r. 08062 Barcelona.  
Situació: c/ Peníscola 23, B.  
Referència cadastral: 1669657.  
Referència registral: finca 630. Llibre 407 de Benicarló, foli 38.  
Descripció: superfície de forma irregular de 808,03 m², afectada per l'obertura del carrer del 9 d'Octubre, que és part de la finca expressada.  
Finca 3. (en el projecte finca 2)  
Titular i domicili Odemira, SA. c/ Aragó 335, 1r. 08289 Barcelona.  
Situació: c/ Dr. Fléming, 14 Z, sòl.  
Referència cadastral: 1669673.  
Referència registral: finca 30574. Llibre 435 de Benicarló, foli 28.  
Descripció: superfície de forma triangular de 53,31 m² que és la totalitat de la finca expressada.  
Finca 4. (en el projecte finca 3)  
Titular i domicili: Antonia Caldés Lluch. Av. de les Corts Valencianes 4. 12405 Benicarló.  
Situació: av. de les Corts Valencianes 8.  
Referència cadastral: 1568904.  
Referència registral: finca 15.165. Llibre 130 de Benicarló, foli 127.  
Descripció: superfície de forma irregular de 247,44 m² destinada a vial, piscina, jardinera i 29 ml de barana de tancament.  
Finca 5. (en el projecte finca 4)  
Titular i domicili: Benito G. Caldés Lluch i Francisca Isabel Marqués Iborra. Av. de les Corts Valencianes 6. 12298 Benicarló.  
Situació: av. de les Corts Valencianes 10.  
Referència cadastral: 1568905.  
Referència registral: finca 17.772. Llibre 166 de Benicarló, foli 89. Inscripció 1ª (A).  
Finca 15.573. Llibre 135 de Benicarló, foli 5. Inscripció 1ª (B).  
Descripció: superfície de forma irregular de 161,63 m² destinada a vial i 26 ml de barana de tancament.  
Segon. Publicar el present acord en el Diari Oficial de la Comunitat Valenciana, en el Butlletí Oficial de la Província de Castelló i en un diari de major difusió en la província a l'efecte que, durant el termini de 15 dies comptadors des de l'última de les citades publicacions, qualsevol persona puga aportar per escrit les dades oportunes per a rectificar els possibles errors que s'hagen produït en relacionar els béns afectats per l'expropiació o bé que els titulars de drets afectats presenten al·legacions oposant-se, per raons de forma o de fons, a la necessitat d'ocupació.  
Tercer. Notificar el present acord juntament amb el respectiu full d'apreuament a cada persona interessada que disposarà d'un mes, comptador des de la notificació, per a acceptar el full d'apreuament o rebutjar-lo i formular el seu propi.   
En el cas que l'expropiat rebutge la valoració continguda en el full d'apreuament formulat per l'administració, aquesta traslladarà l'expedient al Jurat Provincial d'Expropiació Forçosa perquè fixe el preu just. El silenci de la persona interessada es considerarà com acceptació de la valoració fixada en el full d'apreuament de l'administració i es considerarà determinat definitivament el preu just.  
Quart. Si no es presenten al·legacions en el termini establit en el dispositiu segon, el projecte d'expropiació s'entendrà aprovat definitivament sense necessitat de nou acord. L'aprovació definitiva es farà pública mitjançant anuncis en el Diari Oficial de la Comunitat Valenciana i en el Butlletí Oficial de la Província de Castelló.  
Cinquè. Contra el present acord, com a acte de tràmit que no posa fi a la via administrativa, no escau interposar cap recurs."  
Benicarló, 12 de febrer de 2007.- El tinent alcalde delegat de l'Àrea d'Urbanisme: Utiliano Martínez Sánchez.